36 — 
anuncliier. Ilh at le dv[ab]le uoirement él cors qui les com- 
mandemens Damredeu oblie a acomplir. C’est cil qui son 
corace at atornet es terrienes ioies et es charnes desiers que 
Deus n’aime mie, de cui nos parlons en une altre ewangel de 
la tilhe a la bone feme qui auoit l’ennemis el cors. Li arme 
qui en males ueures demore ce est la filhe qui l’anemis at el 
cors. Ausi signefie cist hom qui l’anemis auoit el cors la 
maluaise arme qui Deu n’aimet ne ne croit, mais tos iors est 
en mal faire et en mal penser. Mais molt i at de ceus qui dient 
qu’il croient en Deu et molt l’aiment sor totes choses, et s’astoit 
drois, et si ne font unques chose qui Deu soit a plaisir. Mais 
oi. 4o0r. cil qui mal font ilh mentent; [150 r.] car ces dous choses ne 
ferat ia nus buens crestiens, Deu amer et mal ourer. Car s’il 
fait mal, il fait ce que Deus heit; s’il fait ce que Deus heit, 
dont n’aimet il mie Damredeu. Car s’il l’ameue partitement, il 
feroit molt enuis chose dont il se coreceroit. Car es terrienes 
amors meismes les poes molt bien conoistre que s’acuns hom 
uos mostreuet bel senblant et uos desist qu’il uos ameuet et 
dont uos fesist anuj et contraire, uos diries tost qu’il ne uos 
ameuet mie, ains uos traïssoit. Tôt ausi est il cil qui mal fait 
et si dist qu’il aime Deu, mais ne l’en puet traïr, kar Deus seit 
totes les pensees des homes. Ce soit en sus de nos que ia Deu 
n’amons par traïson, mais amons le uraiement si com nostrl 
lige saignor; amon[s] le par parole et par veures, amons celuj 
qui tos nos at formes a sowe ymagine, par cui tos li mons est 
créés, qui eonnoist totes nos pensees et nos cuers. Amons 
celuj par grant desier qui en terre paist les cors de nos des 
fruis qu’il nos tremet par sa grant bonté, et les armes de nos 
at asazies dei pain celestial, ce est des paroles de la s. ewangel 
et de la doctrine de s. glise. Enforce soi dont cescuns de uos 
en cest s. tens de bien faire et de faire veures qui a Deu soient 
acceptable], et se uos pennes de s’amor uraiement aconquerre 
que uos legerement et netement le puissies atendre a cest 
s. tens de pakes ki uos en puist rendre bon mérité Jhesu Cm 
Nostre Sire hic et in eterna secula seculorum. Amen. 
